تورکیه سوریه مسئله‌سی ایله باغلی یارادیلان ایشچی قروپون فعالیتینی داوام ائتدیرمه‌سی‌نین طرفداری‌دیر.
تورکیه خاریجی ایشلر ناظیرلیگی یازیلی آچیقلاما یایدی.
آچیقلامادا آستانا دانیشیق‌لاریندا تورکیه، روسیا و ایرانلا یاناشی بیرلشمیش میللت‌لر تشکیلاتی‌نین ایشتیراکی ایله زورلا ساخلانیلان، و یا قاچیریلان شخص‌لرین آزادلیغا بوراخیلماسی، جسدلرین موبادیله‌سی و ایتکین دوشن شخص‌لرین عاقیبتی‌نین معین اولونماسی مسئله‌لری ایله باغلی یارادیلان ایشچی قروپونون حاضیرلادیغی ایکینجی لاییحه‌نین حیاتا کئچیریلدیگی بیلدیریلیر.
آچیقلامادا لاییحه چرچیوه‌سینده سوریه-ده موخالیف قروپ‌لار و رژیم طرفیندن ساخلانیلان بعضی شخص‌لرین قارشی‌لیق‌لی تحویلی‌نین باش توتدوغو قئید ائدیلیر، ایشچی قروپون فعالیتینی قارشی‌داکی دؤورده ده داوام ائتدیرجگی وورغولانیر.
قئید ائدک کی، بو گون، تورکیه، روسیا و ایران آراسیندا فوریه نین 14-ده سوچی-ده کئچیریله‌جک ذیروه گؤروشو عرفه‌سینده تورکیه و روسیانین ضمانتی ایله باب قصبه سینین گونئی ده، جبهه خطینده یئرلشن ابو زیندین بؤلگه‌سینده هر طرف‌دن 20 نفر اولماقلا، ساخلانیلان شخص‌لرین قارشی‌لیق‌لی دییشدیریلمه‌سی حیاتا کئچیریلیب.
رژیم قوه‌لری موخالیفتین طلبی ایله 20 نفردن باشقا 2 اوشاغی دا آزادلیغا بوراخیب.
ایشچی قروپونون "پیلوت لاییحه‌سی" کیمی سجیه‌لن‌دیریلن سیبولیک موبادیله‌یه دایر قرار ضمانتچی اؤلکه‌لرین 30-31 ژوئیه تاریخ‌لرینده سوچی-ده کئچیریلن 10-جو توپلانتی‌سیندا قبول ائدیلمیشدی.
ایلک موبادیله 24 نوامبر 2018-جی ایلده باش توتموش، هر طرف‌دن قارشی‌لیق‌لی اولا‌راق 10 نفر آزادلیغا بوراخیلمیشدی.
معلومات‌لارا گؤره، اسد رژیمی‌نین حبس‌خانا‌لاریندا ان آزی 500 مین نفر ساخلانیلیر.
ساخلانیلان شخص‌لرین قارشی‌لیق‌لی دییشدیریلمه‌سی تورکیه-‌نین اینسانی دیپلوماتیا فعالیتی چرچیوه‌سینده آتدیغی آددیم‌لار نتیجه‌سینده حیاتا کئچیریلیب.
